Um veginn frá Reykjavík til Geysis . Blöðin hafa lítilsháttar drepið á , hve gott væri að geta hænt útlenda ferðamenn hingað , og það er víst , að þeir flytja mikla peninga inn í landið , en það þarf að gera eitthvað í þá átt , að þeir vilji koma hingað , og álít ég þá hið fyrsta : að þeir geti átt kost á að ferðast á góðum vegum , því að væru þeir góðir , væri fremur vegur að reisa gistihús með fram þeim . Sá vegur , sem ég helst ætla að tala um og fjölfarnastur er af útlendingum , er Geysisvegurinn ( frá Rvík til Geysis ) . Hann er allt annað en góður , að undantekinni Mosfellsheiði . Yfir hana er lagður vegur en mjög er ofaníburðurinn grýttur austantil á henni , því það væri mesta þörf á að ryðja hann , en að öðru leyti er vegurinn ágætur . Frá Mosfellsheiði er allgóður vegur austur að Skálabrekkuás , en frá honum og austur á Laugarvatnsvelli er að heita má ófær vegur , einkum þegar bleytur eru . Vegurinn liggur yfir hraun með einlægum klifum og dældum á milli , sem standa fullar af vatni eftir hverja skúr , og þar að auki eru þær mjög holóttar . Ég ímynda mér , að útlendingum þyki ekki mjög fallegt að sjá , þegar aumingja hestarnir eru að festa fæturna í þeim , svo að liggur við slysum , því Íslendingum , sem er þó ekki hrósað fyrir of góða meðferð á hestum , þykir það æði ljótt . Gjábakkastíg getur enginn talið færan veg , þó það verði að nota hann , og miklu gæti hann verið hægari , ef vegurinn væri lagður á snið upp í hann , en ekki beint upp , eins og hann er nú . Af Laugarvatnsvöllum og austur að Skillandsá í Laugardal er allgóður vegur , að minnsta kosti þá er þurrkar eru ; en frá Skillandsá og austur að Brúará , en mjög leiður vegur . Það er brú á Brúará , en mjög ófullkomin , því það liggur víst nærri , að hún sé landinu til ósóma . Þar sem brúin er , er áin breið , og fellur bæði fram af björgum , og einnig að miðjunni ofan í gjá , og brúin er einungis yfir gjána . Út að gjánni eða brúnni er vatnið á milli knés og kviðar , og mjög straumhart og ef nokkur vöxtur er í henni þá er hún ófær . Brúarstæði er gott á henni litlu neðar og hefur vegfræðingur Erl. Zakkaríasson skoðað það , og ætlað á , að brú þar mundi kosta kring um 1.200 kr . Frá Brúará og til Geysis er dágóður vegur . Ef þessi vegur ( frá Rvík til Geysis ) væri gerður góður , þá fyrst væri hugsandi að reisa gistihús við Geysi og væri það til , þá mundu færri útlendingar fara áður en þeir sæju Geysi gjósa , og engir fyr en þeir væru búnir að sjá Strokk gjósa , sem þeir hafa þó gert ; en mjög spillir það líklega fyrir áliti þessara merkilegu hvera , þegar útlendingarnir koma heim til sín og segjast alls ekki hafa séð Strokk gjósa ; þeir hefðu ekki getað beðið eftir gosi úr honum , af því ekkert gistihús væri við hann . En hvaðan eiga peningar að koma til að gera þennan veg góðan og til að brúa Brúará , sem alls ekki má dragast , því flaki sá , sem er á henni er farinn að verða fúinn . Sýslan , munu sumir segja , á að kosta þennan veg , því hann er sýsluvegur , en það er sama sem að segja : hann á aldrei að verða góður , því hún leggur ekki fram meiri peninga en að eins til að kasta steinum úr götunni við og við . Ætli þessi vegur fengist ekki gerður að þjóðvegi með aukalögum við þau vegalög sem nú eru , eða þá með því að endurskoða þau frá rótum ? Meðan hann er sýsluvegur , verður hann aldrei gerður góður . 1/1 1893 . Vér erum hinum háttv. höf. samdóma um , að nauðsyn beri til , að veita útlendingum , sem hingað koma , meiri þægindi en verið hefur . Auðvitað getum vér ekki lagt jafnmikið í sölurnar fyrir þá , eins og Norðmenn hafa gert á síðari árum , er hafa reist fjölda gistihúsa hingað og þangað eingöngu í þarfir ferðamanna . En vegina er oss ekki vorkunn á að bæta svo , að þeir verði þolanlegir , og ekki mundi það heldur frágangssök , að stofna gistihús við Geysi . Það mundi auka allmjög aðsóknina þangað , og ferðamenn mundu þá dvelja lengur við hverina en ella . Þetta málefni er þess vert , að því sé gaumur gefinn , enda mun því verða hreyft rækilegar áður en langt um líður . - Að því er snertir brúna á Brúará , getur verið umtalsmál , hvort ekki væri haganlegra að hafa hana neðar á ánni , og leggja veginn til Geysis austur Hellisheiði og Grímsnes . Á það verður nánar minnst í næsta blaði . Ritstj. Um veginn frá Reykjavík til Geysis . Blöðin hafa lítilsháttar drepið á , hve gott væri að geta hænt útlenda ferðamenn hingað , og það er víst , að þeir flytja mikla peninga inn í landið , en það þarf að gera eitthvað í þá átt , að þeir vilji koma hingað , og álít ég þá hið fyrsta : að þeir geti átt kost á að ferðast á góðum vegum , því að væru þeir góðir , væri fremur vegur að reisa gistihús með fram þeim . Sá vegur , sem ég helst ætla að tala um og fjölfarnastur er af útlendingum , er Geysisvegurinn ( frá Rvík til Geysis ) . Hann er allt annað en góður , að undantekinni Mosfellsheiði . Yfir hana er lagður vegur en mjög er ofaníburðurinn grýttur austantil á henni , því það væri mesta þörf á að ryðja hann , en að öðru leyti er vegurinn ágætur . Frá Mosfellsheiði er allgóður vegur austur að Skálabrekkuás , en frá honum og austur á Laugarvatnsvelli er að heita má ófær vegur , einkum þegar bleytur eru . Vegurinn liggur yfir hraun með einlægum klifum og dældum á milli , sem standa fullar af vatni eftir hverja skúr , og þar að auki eru þær mjög holóttar . Ég ímynda mér , að útlendingum þyki ekki mjög fallegt að sjá , þegar aumingja hestarnir eru að festa fæturna í þeim , svo að liggur við slysum , því Íslendingum , sem er þó ekki hrósað fyrir of góða meðferð á hestum , þykir það æði ljótt . Gjábakkastíg getur enginn talið færan veg , þó það verði að nota hann , og miklu gæti hann verið hægari , ef vegurinn væri lagður á snið upp í hann , en ekki beint upp , eins og hann er nú . Af Laugarvatnsvöllum og austur að Skillandsá í Laugardal er allgóður vegur , að minnsta kosti þá er þurrkar eru ; en frá Skillandsá og austur að Brúará , en mjög leiður vegur . Það er brú á Brúará , en mjög ófullkomin , því það liggur víst nærri , að hún sé landinu til ósóma . Þar sem brúin er , er áin breið , og fellur bæði fram af björgum , og einnig að miðjunni ofan í gjá , og brúin er einungis yfir gjána . Út að gjánni eða brúnni er vatnið á milli knés og kviðar , og mjög straumhart og ef nokkur vöxtur er í henni þá er hún ófær . Brúarstæði er gott á henni litlu neðar og hefur vegfræðingur Erl. Zakkaríasson skoðað það , og ætlað á , að brú þar mundi kosta kring um 1.200 kr . Frá Brúará og til Geysis er dágóður vegur . Ef þessi vegur ( frá Rvík til Geysis ) væri gerður góður , þá fyrst væri hugsandi að reisa gistihús við Geysi og væri það til , þá mundu færri útlendingar fara áður en þeir sæju Geysi gjósa , og engir fyr en þeir væru búnir að sjá Strokk gjósa , sem þeir hafa þó gert ; en mjög spillir það líklega fyrir áliti þessara merkilegu hvera , þegar útlendingarnir koma heim til sín og segjast alls ekki hafa séð Strokk gjósa ; þeir hefðu ekki getað beðið eftir gosi úr honum , af því ekkert gistihús væri við hann . En hvaðan eiga peningar að koma til að gera þennan veg góðan og til að brúa Brúará , sem alls ekki má dragast , því flaki sá , sem er á henni er farinn að verða fúinn . Sýslan , munu sumir segja , á að kosta þennan veg , því hann er sýsluvegur , en það er sama sem að segja : hann á aldrei að verða góður , því hún leggur ekki fram meiri peninga en að eins til að kasta steinum úr götunni við og við . Ætli þessi vegur fengist ekki gerður að þjóðvegi með aukalögum við þau vegalög sem nú eru , eða þá með því að endurskoða þau frá rótum ? Meðan hann er sýsluvegur , verður hann aldrei gerður góður . 1/1 1893 . Vér erum hinum háttv. höf. samdóma um , að nauðsyn beri til , að veita útlendingum , sem hingað koma , meiri þægindi en verið hefur . Auðvitað getum vér ekki lagt jafnmikið í sölurnar fyrir þá , eins og Norðmenn hafa gert á síðari árum , er hafa reist fjölda gistihúsa hingað og þangað eingöngu í þarfir ferðamanna . En vegina er oss ekki vorkunn á að bæta svo , að þeir verði þolanlegir , og ekki mundi það heldur frágangssök , að stofna gistihús við Geysi . Það mundi auka allmjög aðsóknina þangað , og ferðamenn mundu þá dvelja lengur við hverina en ella . Þetta málefni er þess vert , að því sé gaumur gefinn , enda mun því verða hreyft rækilegar áður en langt um líður . - Að því er snertir brúna á Brúará , getur verið umtalsmál , hvort ekki væri haganlegra að hafa hana neðar á ánni , og leggja veginn til Geysis austur Hellisheiði og Grímsnes . Á það verður nánar minnst í næsta blaði . Ritstj.